NaiveNeuron/SloPal huggingface dataset:
Horecký, Ján, poslanec NR SR (2023-12-13):
Ďakujem za slovo. Marek Krajčí, ďakujem ti veľmi pekne za tvoje vystúpenie. Nemohol som tu z pracovných dôvodov byť od začiatku toho inšpiratívneho výpočtu poplatkov a preto ti ďakujem, že si to spočítal na tú 1,3 miliardu od ľudí. Zároveň ma šokuje a viackrát oslovilo vystúpenie ctených kolegov, ktorí poukazovali na obslúženie sa vlády z II. piliera. Prečo rovno neznárodniť časť úspor tých ľudí, ktorí si zodpovedne odkladajú peniaze na horšie krízové časy alebo sporia pre svoje deti či svojich vnukov. Zdá sa, že vláda chce odučiť ľudí zodpovednosti za svoj život a stav a chce nás naučiť alebo naviesť na závislosť od štátu a vládnej moci. Silný štát v tejto verzii mi pripomína skôr najsilnejšieho výpalníka v rajóne, ktorý kasíruje všetko, na čo dosiahne. Takýto štát nemyslí na budúcnosť. Žije len v krátkozrakej prítomnosti a volí najjednoduchšie aritmetické opatrenia na úrovni počtových operácií základnej školy plus a mínus. Tipu zoberieme si od ľudí toľko, koľko potrebujeme, veď nakoniec my im potom rozdáme, keď budeme za dobrých, keď budeme chcieť ukázať, ako sú ľudia od štátu závislí. Oveľa radšej by som bol, keby vláda prijímala aj konštruktívne návrhy z opozície na nejaké systémové a premyslené riešenia. Ďakujem. (Potlesk.)
Grendel Gábor, podpredseda NR SR (2021-01-12):
Na pána poslanca Pročka môžte reagovať, nie...
Ľ. Vážny, minister dopravy, pôšt a telekomunikácií SR: (2009-04-22):
Hlavný dôvod predloženia návrhu zákona spočíva v tom, že je potrebné naďalej pokračovať v procese harmonizácie vnútroštátnych právnych predpisov s právom Európskej únie a zvyšovať bezpečnosť cestnej premávky. Návrh zákona v porovnaní s doterajšou právnou úpravou najmä novo ustanovuje požiadavky, ktoré musí splniť fyzická osoba alebo právnická osoba, ak požaduje registráciu ako školiace stredisko na vykonávanie kurzov základnej kvalifikácie a pravidelného výcviku vodičov. Ďalej, ustanovuje požiadavky na vzdelanie lektorov, prostredníctvom ktorých školiace stredisko zabezpečí vykonávanie kurzov základnej kvalifikácie a pravidelného výcviku. Ďalej, ustanovuje technické požiadavky na špeciálne autocvičisko, na ktorom by sa mali uskutočňovať praktické jazdy v rámci pravidelného výcviku vodičov, ustanovuje podmienky na vykonanie skúšky po skončení kurzov základnej kvalifikácie, novo upravuje jednotný vzor kvalifikačnej karty vodiča, obsahuje viaceré legislatívnotechnické a ďalšie úpravy, ktorých potrebu si vyžiadala súčasná aplikačná prax v niektorých ustanoveniach zákonov. Obsah zákona je v súlade s prioritami a cieľmi hospodárskej politiky vlády a smeruje k zvýšeniu bezpečnosti v cestnej premávke. Návrh nebude mať dopad na zamestnanosť, nezvýši počet pracovných miest v podnikovej sfére a bude mať nepriamo pozitívny vplyv na životné prostredie. S pozmeňujúcimi a doplňujúcimi pripomienkami k návrhu zákona, ktoré boli uplatnené na rokovaniach výborov Národnej rady Slovenskej republiky a v gestorskom výbore, Výbore Národnej rady Slovenskej republiky pre hospodársku politiku, ako predkladateľ súhlasím. Vážené panie poslankyne, páni poslanci, týmto vás žiadam o podporu a schválenie predloženého návrhu zákona. Ďakujem za pozornosť. Skončil som.
Kollár, Boris, predseda NR SR (2022-09-30):
Ďakujem pekne pánovi poslancovi Beluskému. Teraz v rozprave vystúpi... vystúpi pán poslanec Viskupič. Nech sa páči.
Liba, Peter, poslanec NR SR (2021-09-28):
Ďakujem za slovo, pán podpredseda. Rišo, plne s tebou súhlasím, ďakujem za tvoje slová. Ja musím sa priznať, že veľmi tomu nerozumiem, že prečo sa takto zbrojí proti tomuto návrhu zákona. Veď tento zákon vôbec nezakazuje potraty, ja som si to prečítal. Ak by zakazoval, tak ako rozumel by som tomu, ale nezakazuje, ale pomáha budúcim mamičkám. Tak ja tomu vôbec nerozumiem a ja plne podporujem tento zákon. Ďakujem.
Sulík, Richard, predseda NR SR (2011-09-06):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne? Traja rečníci, štyria rečníci. Uzatváram možnosť sa prihlásiť do rozpravy. A slovo má pán poslanec Vážny.
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Ruch v sále.) (Hlasovanie.) Prítomných 139, za 89, proti 26, zdržalo sa 22, 2 nehlasovali. Konštatujem, že návrh bol schválený. Ja si myslím, že opozícia musí byť v strehu, lebo keď niektorí moji kolegovia ukazujú, že nie je proti, tak vy okamžite hlasujete za. (Smiech v sále.) Preto prechádzajú. (Povedané so smiechom.) Takže nech sa páči, druhé hlasovanie.
Laššáková, Jana, podpredsedníčka NR SR (2013-10-15):
Na vystúpenie pána poslanca nie sú faktické poznámky. Vyhlasujem rozpravu za skončenú. Pán minister, chcete zaujať stanovisko? Áno. Nech sa páči, máte slovo.
M. Číž, podpredseda NR SR: (2006-10-19):
Takže dovoľte mi skonštatovať, že na základe výsledku volieb postupujú do druhého kola kandidáti tak, ako ste ich uviedli. Teraz vás poprosím, keby ste uviedli výsledok tajného hlasovania volieb sudcov do Ústavného súdu. Nech sa páči.
Žiga, Peter, podpredseda NRSR (2024-06-27):
Prezentujme sa a hlasujme. (Hlasovanie.) 140 prítomných, 119 za, 3 proti, 18 sa zdržalo. Konštatujem, že sme návrh schválili. Keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem teda, aby sme tento návrh zákona, tlač 325, prerokovali dnes po tlači 368, teda po prerokovaní prvého čítania o pozemkových úpravách. Je všeobecný súhlas? (Súhlasná reakcia pléna.) Ďakujem pekne. Zároveň chcem požiadať predsedov príslušných výborov, aby zvolali schôdze výborov, tak aby sme mohli o návrhu zákona v druhom čítaní rokovať, ako sme si určili. Nasleduje hlasovanie v prvom čítaní o návrhu poslancov Jurík a Deja na vydanie zákona, ktorým sa mení a dopĺňa Zákonník práce, tlač 338, bod 67 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Anežke Škopovej, aby hlasovanie uviedla. Nech sa páči, pani poslankyňa. (Hlasovanie o návrhu poslancov Národnej rady Slovenskej republiky Beáty Jurík a Dávida Deja na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa dopĺňajú niektoré zákony , tlač 338.)
Bugár, Béla, podpredseda NR SR (2017-10-12):
Teraz otváram možnosť ústne sa prihlásiť do rozpravy. Ako jediný pán poslanec Jurzyca. Končím možnosť sa prihlásiť ústne do rozpravy k tomuto bodu a prerušujem rokovanie o tomto bode programu. Za chvíľočku, o dve minúty budeme pokračovať hlasovaním. Zatiaľ mi dovoľte privítať študentov zo Súkromného gymnázia s vyučovacím jazykom maďarským z Dunajskej Stredy. Buďte vítaní v Národnej rade! (Potlesk.) (Dvojminútová prestávka.) (Po prestávke.) Vážené panie poslankyne, vážení páni poslanci, prosím, aby ste sa vrátili do rokovacej sály, budeme pokračovať hlasovaním. (Ruch v sále.) Vážené panie poslankyne, páni poslanci, väčší kľud, máme 16 prerokovaných zákonov, to znamená, že máme o čom hlasovať, len aby ste náhodou sa nepomýlili. Takže chcem vás informovať... (Ruch v sále.) Pán poslanec Hrnko. Chcem vás informovať, že o vládnom návrhu novely zákona č. 504/2003 Z. z. o nájme poľnohospodárskych pozemkov (tlač 658) a o vládnom návrhu novely zákona č. 725/2004 Z. z. o podmienkach prevádzky vozidiel v premávke na pozemných komunikáciách (tlač 622) sa bude hlasovať až budúci týždeň. (Reakcia z pléna.) Námietka? Nech sa páči. Prezentujme sa a hlasujme. Hlasujeme o námietke, to znamená, že hlasujeme o námietke pána poslanca. (Hlasovanie: Prítomných 132, za 36, proti 66, zdržalo sa 23.) Pán poslanec, máte podporu 36 poslancov, ktorí sa asi pomýlili (povedané so smiechom), takže budúci týždeň budeme o tom hlasovať. A teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 483/2001 Z. z. o bankách (tlač 647). Pani poslankyňa Irén Sárközy, nech sa páči, ako spravodajkyňa máte slovo. (Hlasovanie o vládnom návrh zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 647.)
Nachtmannová, Oľga, poslankyňa NR SR (2012-07-25):
V nadväznosti na to, dajte, pán predseda, prosím, hlasovať o pridelení návrhu zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport s tým, že za gestorský výbor bude určený Výbor Národnej rady Slovenskej republiky pre vzdelávanie, vedu, mládež a šport, s tým, aby výbory, ktorým bol návrh pridelený, ho prerokovali v druhom čítaní vo výbore do tridsať dní a v gestorskom výbore do tridsať dva dní od prerokovania návrhu zákona v Národnej rade Slovenskej republiky.
Schlosár, Rastislav, poslanec NR SR (2021-12-03):
Martin, ty si to povedal tak faktograficky, ja to poviem viacej politicky. Ja si nemyslím, že toto je ani tak o nejakej motivácii, ako presvedčiť dôchodcov, aby sa dali zaočkovať. Ja by som to pomenoval inými slovami, to je o korupcii, o podplatení tých dôchodcov, aby sa dali zaočkovať. A je zarážajúce, že to robí práve táto vláda, ktorá si tak častokrát hovorí o sebe, že je protikorupčná a v skutočnosti v podstate robí len všetko pre to, aby týchto dôchodcov podplatila, aby ich týmto spôsobom za tie peniaze, za tie poukážky presvedčila, aby sa dali zaočkovať, aby si dali pichnúť niečo, čomu jednoducho, ako si povedal, neveria. A neveria tomu jednak preto, lebo po prvé nikto za tie vakcíny nenesie zodpovednosť, ako sme už veľakrát hovorili, ani výrobca a ani štát. No a po druhé aj preto, lebo vedia, že tie vakcíny ako také majú naozaj obrovské množstvo nežiaducich účinkov, pred ktorými si táto vláda zatvára oči. Ja spomeniem len jeden príklad, o ktorom som už veľakrát hovoril, ale musí tu zaznieť znova, pretože už čoskoro to nebudeme môcť mimo parlamentu zrejme nikde inde verejne povedať, vzhľadom na to, čo chystá ministerka Kolíková, kde chce vyslovene umlčať každého kritika vakcinácie a všetkých týchto opatrení, a to síce fakt, že len v Spojených štátoch amerických za necelý rok, odkedy sa spustilo očkovanie, zomrelo na toto očkovanie dvojnásobne viac ľudí ako na všetky ostatné vakcíny za posledných 30 rokov. To samo osebe o niečom vypovedá a nie je to žiaden hoax, nie je to žiadna nepravdivá informácia, ktorá už bude čoskoro v ponímaní ministerky Kolíkovej trestná, je to jednoducho fakt, ktorý si môžte kedykoľvek overiť aj na internete na oficiálnej stránke systému VAERS, hlásenia nežiaducich účinkov očkovania.
Danko, Andrej, predseda NR SR (2016-12-07):
O slovo požiadal pán poslanec Budaj. Poprosím o kľud v rokovacej sále. Nech sa páči, pán poslanec.
Beluský, Martin, poslanec NR SR (2021-06-23):
Ďakujem za slovo. Ďakujem poslancovi Marianovi Kotlebovi za doplnenie ďalších argumentov a dôvodov, prečo by malo toto plénum hlasovať za náš návrh. A ja by som ešte doplnil, že tento návrh on nemá ambíciu vyriešiť problémy so stravovaním na Slovensku ako celok. Jednoducho nemáme takýto cieľ. A myslíme si, že práve takýto zákon je takým prvým krokom k tomu, aby sme mohli v tejto veci napomôcť. Pozrel som si ešte takú štatistiku. V krajinách Európskej únie je podľa štatistík ročný príjem cukru na osobu okolo 38 kíl. Tridsaťosem kíl na rok je ročný príjem cukru na jednu osobu v krajinách Európskej únie, teda aj na Slovensku, čo keď si prepočítate na deň, tak vám to vyjde viac ako trojnásobok, ktorý je nejakej odporúčanej zdravej dávky cukru, ktoré by človek za deň mal zjesť. To znamená, že my úplne jasne proste a vedome trávime našich ľudí alebo pozeráme sa na to, ako sú naši občania, ako sa trávia, ako sa trávia naše deti. Nerobíme s tým absolútne nič. A potom, samozrejme, náš zdravotný systém musí vynakladať obrovské peniaze na to, aby liečil choroby, ktoré sú práve sprievodné s týmito nezdravými návykmi. A ja by som bol kľudne aj za ďalšie riešenia, podobné riešenia. Napríklad ja by som kľudne zaťažil nezdravé potraviny vyššími daňami. Proste, chceš si kúpiť nezdravú potravinu, zaplatíš si za to. A tie peniaze sa potom použijú na tvoje liečenie, pretože si si zničil svoje zdravie. Ďakujem za pozornosť.
Hlina, Alojz, poslanec NR SR (2015-12-02):
Vážená pani predsedajúca, vážené kolegyne, kolegovia, dovoľte mi uviesť tento návrh zákona veľmi stručne. Skôr ako poviem, je to posledný návrh zákona, ktorý predkladám v tomto volebnom období, či budem v nejakom ďalšom volebnom období predkladať nejaký návrh zákona, neviem, to je veľkou lotériou, ale aj veľkou neznámou. Každopádne mi bolo cťou štyri roky tu byť a mať možnosť predkladať nejaké návrhy zákonov. Snažil som sa predkladať návrhy zákonov, ktoré majú zmysel. Tento, veľmi stručne, predkladám ho na základe odporučenia aj môjho právneho zástupcu, ktorému ďakujem za spoluprácu počas tohto volebného obdobia. On sa s ňou stretával počas svojej právnickej praxe a to je doručenie a fikcia doručenia. Upravujeme to tak, že to zrovnoprávňujeme, ako to majú fyzické osoby, resp. právnické osoby a fyzické osoby podnikatelia, čo je taký určitý paradox, že tuná za kratší koniec ťahajú fyzické osoby nepodnikatelia s tou fikciou doručenia, čiže tento návrh to zrovnoprávňuje, aby to mali, lebo je to o niečo výhodnejšie z pohľadu toho doručenia pre podnikateľov oproti fyzickým osobám. Tento návrh, tento relikt určitého nedopatrenia budem diplomaticky sa pokúšať napraviť. Či sa nám to podarí, neviem, atmosféra v parlamente už zjavne na to nie je, každopádne sme to predložili a prípadne, koho by to zaujímalo, tak prosím o podporu. Ďakujem.
Bugár, Béla, podpredseda NR SR (2011-02-03):
Pán poslanec Janiš, nech sa páči, môžete reagovať na faktické poznámky.
Blanár, Juraj, podpredseda NR SR (2022-04-29):
Vážené panie poslankyne, páni poslanci, mám informáciu od predsedu Národnej rady, že dáva súhlas na zvolanie poslaneckého grémia, ktoré zároveň zvoláva na 10.30 h. Budeme teda pokračovať do 10.30 h v rokovaní ďalšou faktickou poznámkou. Pán poslanec Richter. Upozorňujem všetkých predsedov poslaneckých klubov, aby evidovali túto informáciu, že je zvolané predsedom Národnej rady poslanecké grémium na žiadosť predsedu poslaneckého klubu SMER – sociálna demokracia Roberta Fica na 10.30 h. Nech sa páči, pán poslanec Richter. A ešte procedurálny návrh, poprosím, pán poslanec Kamenický, ale poprosím procedurálny najskôr a potom. Nech sa páči, pán poslanec Kamenický.
Mikloš, Ivan, podpredseda vlády a minister financií SR (2011-07-12):
Ďakujem pekne. Vážený pán podpredseda, vážené panie poslankyne, vážení páni poslanci, predkladaným návrhom zákona sa do právneho poriadku Slovenskej republiky implementuje rozhodnutie Rady č. 2009/917 SVV o využívaní informačných technológií na colné účely. Na základe uvedeného rozhodnutia sa v návrhu zákona určuje colný orgán, ktorý bude prevádzkovať spoločný automatizovaný informačný systém na colné účely, a plniť ďalšie súvisiace úlohy. Predloženým návrhom zákona sa upravuje aj zákon č. 145/1995 Z. z. o správnych poplatkoch v znení neskorších predpisov, a to v súvislosti s vydávaním dokladov potrebných na preukazovanie pôvodu tovaru a uplatňovaním colného dohovoru o medzinárodnej preprave tovaru na podklade karnetov TIR. Tiež sa novo ustanovujú kompetencie daňových orgánov v súvislosti s daňovým informačným systémom v zákone č. 150/2001 Z. z. o daňových orgánoch v znení neskorších predpisov. V nadväznosti na podnety podnikateľského prostredia sa zároveň navrhuje upraviť aj zákon č. 105/2004 Z. z. o spotrebnej dani z liehu, ktorým sa najmä zjednodušuje spôsob evidencie spotrebiteľských balení liehu, a pri ukladaní sankcií sa vytvára priestor pre vyššiu mieru zohľadnenia okolností konkrétneho porušenia zákona. Ďakujem pekne.
V. Palko, minister vnútra SR: (2002-11-06):
Vážené panie poslankyne, vážení páni poslanci, zároveň   predkladám na rokovanie Národnej rady vládny návrh na skrátené legislatívne konanie o vládnom návrhu zákona, ktorým sa mení zákon č. 73 o štátnej službe príslušníkov Policajného zboru, SIS, Zboru väzenskej a justičnej stráže a Železničnej polície. I tento návrh na skrátené legislatívne konanie o uvedenom vládnom návrhu zákona sa predkladá v súlade s § 89 ods. 1 zákona o rokovacom poriadku. Aplikácia doterajšieho znenia § 85 ods. 5 zákona o štátnej službe príslušníkov Policajného zboru, podľa ktorého po ustanovení podmienok dochádza automaticky ku zvýšeniu funkčných platov príslušníkov Policajného zboru, táto aplikácia je totiž podmienená  zabezpečením potrebného objemu finančných prostriedkov v štátnom  rozpočte na rok 2003. Takéto krytie však v súčasnosti nie je možné bez výrazného zvýšenia deficitu štátneho rozpočtu, čím by vznikli štátu značné hospodárske škody. Vážené panie poslankyne, vážení páni poslanci, vzhľadom na uvedené skutočnosti si vás dovoľujem požiadať, aby ste sa na dnešnom rokovaní uzniesli na skrátenom legislatívnom konaní o vládnom návrhu zákona, ktorým sa mení zákon  č. 73 o štátnej službe príslušníkov Policajného zboru a tak ďalej a tak ďalej. Zároveň si dovolím, panie poslankyne, páni poslanci, do tretice predložiť návrh vlády na skrátené legislatívne konanie o vládnom návrhu zákona, ktorým sa menia zákony súvisiace s presunom niektorých pôsobností z Policajného zboru na okresné úrady a krajské úrady. Tento návrh zákona ráta s oddialením účinnosti nového registra obyvateľov a prechodu správnych agend o jeden rok, teda na 1. júl 2004. Oddialením účinnosti dôjde v roku 2003 k zníženiu čerpania prostriedkov zo štátneho rozpočtu o sumu cca 1,1 miliardy korún, zníženú o nevyhnutné výdavky Policajného zboru na ďalšiu prevádzku týchto agend do 1. júla 2004. Vzhľadom na to, že vláda  zase sleduje cieľ znížiť schodok verejných financií, a tým zabrániť vážnym hospodárskym škodám, odporúčam predložený návrh na skrátené legislatívne konanie o vládnom návrhu zákona, ktorým sa menia zákona súvisiace s presunom niektorých pôsobností z Policajného zboru na okresné úrady a na krajské úrady podporiť. Ďakujem za pozornosť.
Burian, Jozef, poslanec NR SR (2019-09-18):
Prejdeme na pozmeňujúce návrhy, ktoré odzneli v rozprave. Nakoľko bol schválený pozmeňujúci návrh v spoločnej správ ten jediný, o bode 2 pozmeňujúceho návrhu pána poslanca Hegera sa nedá hlasovať a chcem sa opýtať, či pán Heger má námietku. Nie.
P. Hrušovský, podpredseda NR SR: (2002-02-12):
(Hlasovanie.) 112 prítomných, 12 za, 51 proti, 48 sa zdržalo, 1 nehlasoval. Neschválili sme alternatívu 1 pod bodom 4.
Grendel, Gábor, podpredseda NR SR (2022-03-16):
Vyhlasujem rozpravu za skončenú. Želáte si záverečné slovo, pán navrhovateľ? Nie. Pán spravodajca?
P. Hrušovský, podpredseda NR SR: (2002-06-26):
(Hlasovanie.) Prítomných je 100 poslancov, za 82, zdržalo sa 13, nehlasovalo 5. Návrh sme schválili. Teraz poprosím pána poslanca Maňku, aby ako poverený spravodajca uvádzal hlasovanie k návrhu skupiny poslancov na vydanie zákona, ktorým sa mení a dopĺňa zákon č. 318/1992 Zb. o dani z dedičstva, dani z darovania a dani z prevodu a prechodu nehnuteľností v znení neskorších predpisov , ktorý prerokúvame ako tlač 1405. Pán poslanec Maňka. V. Maňka, poslanec: Ďakujem. Vážený pán predsedajúci, vážené kolegyne, kolegovia, budeme hlasovať o bodoch spoločnej správy s tým, že o bodoch 1 až 6 spoločne s odporúčaním gestorského výboru schváliť ich.
Kollár, Boris, predseda NR SR (2021-11-24):
Počúvaj, ja som... Prepáčte... (Povedané so smiechom.)
Tabák, Romana, poslankyňa NR SR (2021-11-09):
Prepáčte, sa mi sníva. Pani Sulanová, treba chrániť aj ženy, nielen deti. Nechajme sa ženy samé rozhodnúť. Ak by sa interrupcie týkali mužov, potratová tabletka by sa predávala na každej pumpe. Ak ide pani Záborskej o pomoc tehotným ženám, lehoty nechá tak. Ja osobne by som tie lehoty zrušila. Žena nepotrebuje zákon na premýšľanie.
S. Kahanec, poslanec: (2008-01-21):
Ale jednu konkrétne otázku k tým vašim, pán poslanec, pridám na pána premiéra, keď vo volebnom období 2002 – 2006 pred voľbami vyhlásil, že „ak SMER nebude úspešný a nedosiahne svoj cieľ, to znamená, byť pri zostavovaní vlády a dostať do kabinetu i celkovej politiky čo najviac ľudí, Robert Fico odíde s politiky“. Toľko jeho citát. Napriek neúspechu však z politiky neodišiel. Teraz má šancu, môže ju využiť. Ďakujem pekne.
Pčolinský, Peter, podpredseda NR SR (2023-03-30):
Doplňujúca otázka, pán poslanec, nech sa páči.
Bugár, Béla, doterajší podpredseda NR SR (2012-04-04):
Štefan Kuffa.
Bugár, Béla, podpredseda NR SR (2018-05-11):
Prezentujme sa a hlasujme o tomto návrhu. (Hlasovanie.) Prítomných 139, za 85, proti 8, zdržalo sa 45, 1 nehlasoval. Konštatujem, že návrh sme postúpili do druhého čítania. Nech sa páči.
A. Záborská, poslankyňa: (2001-12-18):
Filozofiu našej predloženej novely som bližšie objasnila pri prvom čítaní, teraz len celkom v krátkosti uvediem, že týmto ustanovením sa zabráni automatickému umiestňovaniu detí z rodín priamo do detského domova bez predchádzajúceho pokusu o realizáciu inej formy náhradnej výchovy. A zároveň sa zavádza demonštratívny výpočet konkrétnych foriem správania rodičov, ktoré sa považujú za skutočný záujem rodiča o dieťa. V prvom rade sa od rodiča vyžaduje, aby sa o dieťa aktívne zaujímal, teda ho prinajmenšom pravidelne navštevoval. Z doteraz platnej právnej úpravy postačuje, aby rodič prejavil záujem tým, že pošle pohľadnicu alebo zatelefonuje jedenkrát za 6 mesiacov. Ďalej sa od rodiča vyžaduje, aby si plnil pravidelne a dobrovoľne vyživovaciu povinnosť a zároveň aby sa aktívne snažil o zlepšenie svojich rodinných a sociálnych pomerov, ak deklaruje, že jeho záujem o dieťa je úprimný. Kolegyne a kolegovia, ja vás prosím o podporu tejto novely zákona o rodine. Ďakujem pekne.
Kuffa, Filip, poslanec NR SR (2020-03-20):
Sľubujem. (Potlesk.)
Grendel, Gábor, podpredseda NR SR (2021-04-30):
S ďalšou faktickou poznámkou pán poslanec Kamenický.
Číž, Miroslav, podpredseda NR SR (2015-04-21):
Ďakujem za slovo vážený, pán predseda. Kolegyne, kolegovia, no ak k niečomu na úvod treba povedať niekoľko slov, t. j. k spôsobu prerokovávania tých viacerých bodov programu, ktoré sú súčasťou tejto akoby mimoriadnej schôdze, opäť sme mali hneď záver predstavenia budúcich nositeľov politickej moci a šťastia Slovenskej republiky, neokrôchanosť, agresivitu, vyvreskovanie. Predpokladám, že pán Hlina z toho, čo tu počujem, má najmenej 60 % hlasov, veď ten tu vypráva a tak nehorázne zneužíva priestor v tomto parlamente, pričom je to poslanec, ktorý odišiel tuším po dvoch týždňoch od strany, ktorá ho zvolila. Vzápätí sa tu tak divne prechádzal. Povedzme, teraz sa mu darilo a jeho obrovskú akvizíciu prevzalo KDH a zároveň aj so spôsobmi, ktoré pán Hlina... (Prerušenie vystúpenia predsedajúcou.)
M. Sabolová, poslankyňa: (2009-04-28):
Čiže hľadáte argumenty na to, aby ste ospravedlnili neriešenie problému, ktorý je tu od septembra minulého roku a je mi úplne jasné, že návrh opozície prejsť nemôže, ani keby bol zlatými písmenami aj s tým vaším písmenom f) napísaný. Už to hovorím teraz tak dosť natvrdo, ale očakávam, že vám záleží minimálne na ľuďoch, ktorých sa to bezprostredne týka a skutočne budem veľmi vytrvalo sledovať aj ekonomické podmienky pre akreditáciu, ale hlavne by ma veľmi zaujímalo v odpovedi pána ministra, keby mi mohol citovať smernicu, ktorá ukladá Slovenskej republike a prípadne iným krajinám povinnú akreditáciu. Podľa môjho najlepšieho vedomia a svedomia taká smernica neexistuje a je to len a len... (Prerušenie vystúpenia časomierou.)
P. Paška, predseda NR SR: (2006-12-12):
(Hlasovanie.) 143 prítomných, 2 za, 125 proti, 16 sa zdržalo. Tento bod zo spoločnej správy sme neschválili. (Ruch v sále.) Poprosím vás, kolegyne, kolegovia, o trošku kľudu.
K. Sárközy, poslankyňa: (2004-06-30):
Vážení kolegovia, kolegyne, prosím vás, aby ste podporili tento návrh zákona, a súčasne vás prosím o to, aby ste podporili aj pozmeňujúce návrhy, ktoré budú v rámci rozpravy predložené, pretože tieto pozmeňujúce návrhy vylepšujú tento návrh zákona. Ďakujem za pozornosť.
Glváč, Martin, podpredseda NR SR (2016-09-20):
Ďakujem veľmi pekne. Pán poslanec Rajtár, nemôžme na predkladateľa. Takže dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Petrovi Marčekovi. Pán poslanec, nech sa páči.
P. Hrušovský, podpredseda NR SR: (2001-12-13):
pristúpime k pravidelnému bodu programu rokovania Národnej rady, ktorým je hodina otázok na premiéra vlády, členov vlády, generálneho prokurátora. Prosím pána podpredsedu vlády, aby informoval Národnú radu o neprítomných ministroch, ako aj o tom, kto bude odpovedať za nich v prípade ich neprítomnosti, na vyžrebované otázky. Chcem ešte oznámiť snemovni, že pán premiér slovenskej vlády požiadal o ospravedlnenie svojej neúčasti na hodine otázok z dôvodu zahraničnej pracovnej cesty. Pán podpredseda vlády, nech sa páči.
Hlina, Alojz, poslanec NR SR (2015-10-30):
Ďakujem pekne. Ja sa pokúsim pristaviť len pri dvoch momentoch, a teda skúsiť, že či teda naozaj. Vy sa pokúšate prepisovať históriu. Vy ste povedali, koniec koncov to aj pán primátor Raši tu minule na mňa vykrikoval, že nepredal. Ale podpísal. Viete, my naozaj meníme, tu to všetko meníme od základu. Čiže, vážení občania, dneska, keď podpíšete nejakú kúpnopredajnú zmluvu, nič sa nedeje, to nič nie je. Akýkoľvek podpis pod akýkoľvek papier nie je nič, to nie je žiaden, to proste ako keby sa neudialo. Čiže ak niekto podpísal kúpnopredajnú zmluvu, potom sa zistilo, že čo vlastne spôsobil, zistili, že aký by z toho mohol byť prúser, tak nakoniec z toho vycúvali. To, že tie mafistické tlaky a kliky máte na to, že donútite ľudí odstúpiť od zmluvy, to je iná vec. Ale ten človek podpísal. Vážení, chcete povedať, že podpisom kúpnopredajnej zmluvy to je nič? To je nič?! Čo to, ja to pokúsim sa ľuďom povedať. Vážení občania, minister zdravotníctva vám hovorí, že ak podpíšete niečo, to je nič. Akýkoľvek váš podpis pod akýkoľvek papier je nič. To ja len prekladám to, čo ste vy hovorili. A, prosím vás, ešte cétečko. Tak nakoniec sme sa dozvedeli, že keď vyradíte štyroch z piatich, lebo nevedia dodať vodou chladené cétečko, tak je to dobré, lebo ono je to aj dobré preto, lebo keby teda nebola voda, tak ju dáte z vodovodu. Ale, prosím vás, ale ak sú vzduchom chladené cétečká, tak ja hovorím, ale vzduchom je lepšie. A čo keď nebude voda? Vzduch je všade! Stále otvoríte okno a chladíte vzduchom. Zmluva pre ľudí. Vážení, naozaj, on to povedal. Minister zdravotníctva povedal, že preto dali vodou chladené cétečko, lebo ho môžte zapojiť do vodovodu. A ja hovorím, ja si myslím, že je lepšie vzduchom chladené cétečko, lebo môžte otvoriť okno. A ventilátor kúpiť možno za 100 euro.
Grečková, Lea, poslankyňa NR SR (2013-03-19):
Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie výborom: ústavnoprávnemu, pre hospodárske záležitosti a výboru pre obranu a bezpečnosť, a aby za gestorský výbor určila hlasovaním Výbor Národnej rady pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom do 32 dní od prerokovania v prvom čítaní.
V. Veteška, podpredseda NR SR: (2005-05-12):
J. Jaduš, poslanec: Vážení kolegovia a kolegyne, ja som sa v roku 89 zúčastňoval ako člen štrajkového výboru na vysokej škole, na ktorej som študoval, zápasu o demokratizáciu tejto spoločnosti a tejto krajiny. Boli sme a vtedy bol študentský stav a študenti vôbec boli tou rozhodujúcou silou, ktorá sa pričinila o všetky zmeny, ktoré nás vyviedli z komunistickej totality. Pamätám si na časy, keď sa moja mamka so slzami v očiach bála o to, ako to všetko dopadne a čo so mnou bude. A práve preto chcem tu na tomto mieste povedať, že si nepamätám, že by sme bojovali za drahé internáty, spoplatnené školstvo, za drahé učebnice. Nepamätám si na tieto ciele nášho študentského hnutia. A skutočne treba povedať, ak vtedy študenti bojovali o existenciu slušnej a demokratickej spoločnosti, ja som bol v Košiciach na demonštrácii, nikdy som to mediálne nezneužil, ani to nezneužijem, ale, žiaľ, videl som aj na základe prejavu týchto študentov, že oni dnes vychádzajú do ulíc v zápase o svoju vlastnú existenciu a v zápase o svoju vlastnú budúcnosť. Pán minister, ja som nikdy nepatril medzi tých, ktorí navádzajú ministrov odstúpiť na základe padnutých mostov alebo vrtuľníkov. To sa mi skutočne vysoko prieči. Ale možno by bolo dobre, keby ste aj vy na týchto prejavoch študentov boli, aby ste si ich zažili na vlastnej koži. A na margo kolegyne, aj keď na ňu nemám reagovať, chcem povedať, že skutočne bolo by vynikajúce, keby tých 1,5 milióna rodičov vyšlo do ulíc a bojovalo za školskú reformu pána ministra Fronca.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 144 poslancov, hlasovalo 74 za, 6 proti, 64 sa zdržalo. Návrh zákona sme postúpili do tretieho čítania . A otváram rozpravu. V rámci tretieho čítania neprihlásil sa nik. Vyhlasujem rozpravu za skončenú. A pristúpime k hlasovaniu o návrhu zákona ako o celku.
Pčolinský, Peter, podpredseda NR SR (2023-05-17):
Ďakujem pekne. Prerušujem rokovanie o tomto bode programu. Ďalej nasleduje druhé čítanie o návrhu poslanca Tarabu na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Návrh má tlač 1497, spoločná správa má tlač 1497a. Pán poslanec Taraba, nech sa páči, máte slovo. (Rokovanie o návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 1497.)
Blanár, Juraj, podpredseda NR SR (2023-03-31):
Pán poslanec Dostál s faktickou poznámkou.
M. Fronc, minister školstva SR: (2003-12-16):
Pani poslankyňa, myslím, v tej vašej otázke, nie je to postoj politický. Pokiaľ ste počúvali detailne, prebieha vyšetrovanie, kontrola v tejto chvíli na ďalších dvoch vysokých školách a nevyníma v tomto prípade ani najväčšiu vysokú školu, najznámejšiu, Univerzitu Komenského. Len proces kontroly potrebujeme, aby sa uzavrel. A musím povedať, že podľa zákona, keď kontrola sa rozbehne, ten proces je zdĺhavý a komplikovaný, netrvá dni ani týždne, ale trvá mesiace. A ako náhle budem mať znova doklady o tom, o kontrole, budem postupovať rovnako, jednoducho nemienim tuná robiť výnimky. Z druhej strany treba povedať, že kapacity ministerstva školstva, odboru kontroly, sú také, že pokiaľ by som mal prešetriť všetky tie fakulty, na ktorých mám podnet, tak to bude trvať nie mesiace, ale roky. A aj preto som sa obrátil na Slovenskú rektorskú konferenciu, pretože pokladám za dôležité tie veci, ktoré sú už rozbehnuté, dokončiť. Ale pokiaľ Slovenská rektorská konferencia prijme účinné opatrenia, jasné kroky na nápravu veci, tak jednoducho myslím si, že nie je potom dôvod, aby sme ďalej pokračovali. Pokiaľ nebudú prijaté opatrenia, účinné kroky, ktoré ma presvedčia o tom, že je snaha túto vec zmeniť, tak budem ďalej pokračovať. Pokladám to za svoju povinnosť, hoci nie ľahkú, ako som to povedal v úvode, som to pripravený urobiť. Ďakujem. (Potlesk.)
Brisudová, Martina, poslankyňa NR SR (2021-06-30):
Ďakujem pekne za slovo. Vážené pani poslankyne, vážení páni poslanci, dnes sme tu len svedkami divadelného predstavenia, ktorého predlohu napísali 39 kolegovia z opozície. Niekde medzi riadkami sa píše, že chcú opäť uchopiť moc do svojich rúk, obnoviť zašlé priateľstvá a pokračovať vo svojej téme pod názvom naši ľudia. Z pomyselnej reťaze koalície si dnes vybrali ministra financií pána Igora Matoviča. Ambíciou opozície je, aby sa na slovenský parlament dnes opierali oči celého Slovenska, aby sa neriešili problémy regiónov a ľudí, ktorí tu žijú, aby sa to prelepilo lepiacou páskou a namiesto konkrétnych riešení, aby sme ponúkli odvolávanie ministra financií. Budeme tu možno celé dva dni mlátiť prázdnu slamu a ukážeme Slovensku odvrátenú tvár (zaznenie gongu) slovenského parlamentu... (Reakcia z pléna. Prerušenie vystúpenia predsedajúcim.)
Glváč, Martin, podpredseda NR SR (2017-04-07):
Pani poslankyňa, hovoríme k rozprave.
Pročko, Jozef, poslanec NR SR (2020-03-20):
Sľubujem. (Potlesk.)
Glváč, Martin, podpredseda NR SR (2018-11-21):
Pán poslanec Poliačik.
Bugár, Béla, podpredseda NR SR (2019-06-20):
Nech sa páči, pán podpredseda, môžte odpovedať. Máte znovu 5 minút.
Gyimesi, Juraj, poslanec NR SR (2020-04-01):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory, výbory uvedené, uvedený návrh prerokovali zajtra.
Blanár, Juraj, poslanec NR SR (2017-10-10):
Prosím, dajte hlasovať o návrhu zákona ako o celku s prijatými pozmeňujúcimi návrhmi s odporúčaním gestorského výboru schváliť.
Kollár, Boris, predseda NR SR (2023-03-15):
Áno, musíme dať 15 minút, ale keď to vybavíme za dve minúty, budeme radi. Prerušujem teraz rokovanie a máte čas na poradu klubu. (Prestávka.)
Hrnčiar, Andrej, podpredseda NR SR (2019-09-11):
Ďakujem. Dávam slovo spravodajcovi, ktoré určil navrhnutý gestorský výbor pre financie a rozpočet, poslancovi Petrovi Kresákovi.
Ondruš, Branislav, poslanec NR SR (2011-09-09):
Ďakujem. Pani Tomanová, ja si v prvom rade uvedomujem, že takéto vystúpenia, preto som rád, že ste vystúpili, lebo naozaj takéto vystúpenie možno očakávať iba od odborníka s dlhoročnou praxou, ktorý skutočne celému systému rozumie. Som veľmi rád, že ste teda vystúpili. Pretože mňa zaujalo, napríklad mňa zaujala napríklad tá pasáž vášho vystúpenia, kde ste upozorňovali na medzinárodné, na dohovory Medzinárodnej organizácie práce a vlastne ste veľmi podrobne informovali o tom, v akom príkrom rozpore sú s našimi medzinárodnými záväzkami. Pretože tieto medzinárodné dohovory sú ratifikované Slovenskou republikou. A preto sú záväzné pre Slovenskú republiku. Takže opäť vidíme a mimochodom, bohužiaľ, v tejto sociálnej oblasti to nie je prvýkrát, keď sa prijíma legislatíva, ktorá je v hlbokom rozpore s oficiálnymi medzinárodnými záväzkami Slovenskej republiky. Ja som rád, že o tom ste hovorili práve preto, lebo verím, že treba použiť každý argument, rozumný, konkrétny a vecný na to, aby sme zastavili túto katastrofu, ktorá sa v podobe tohto zákona valí na Slovensko a predovšetkým a na ľudí. A som veľmi rád, že ste o týchto veciach hovorili aj preto, aby bolo úplne zrejmé, že vláda, ktorá prichádza s takýmto návrhom, nielenže úplne ignoruje svojich vlastných občanov, ale ignoruje a pošliapava aj medzinárodné záväzky Slovenskej republiky. A to si myslím, že skutočne je niečo, čo by tu nemalo existovať. Takže ešte raz ďakujem za vaše vystúpenie.
P. Paška, predseda NR SR: (2008-12-04):
Chcete sa vyjadriť k rozprave, pán spravodajca?
Vetrák, Milan, poslanec NR SR (2021-10-07):
Ja len krátko zareagujem, že ono v podstate toto, o čom hovoril pán poslanec Susko, a teda predseda výboru pre nezlučiteľnosť funkcií, ono to nie je predmetom toho pozmeňujúceho návrhu, ale ono to s tým súvisí. To by potom bolo lepšie, keby pán podpredseda, ak chce, na to reagoval, lebo ja sa toho konkrétne, toho spôsobu, akým sa rada vyberá, nedotýkam. Ja som len riešil jednu z tých alternatív, že či tá rada má zaniknúť hneď, alebo ešte istú dobu bude pôsobiť. A zdalo sa mi vhodnejšie aj mne osobne, že aby tá rada ešte pôsobila istý čas, teda až kým nebude prijatá nová súdna mapa, tak potom prípadne, ak pán podpredseda vie zareagovať, tak to by bolo priamo na to, na tú výhradu, lebo ona sa netýkala tohto pozmeňujúceho návrhu, ale samotného návrhu zákona, ktorý bol predložený vládou.
T. Galbavý, poslanec: (2008-09-23):
Pán predsedajúci, dajte, prosím, hlasovať spoločne o bodoch 1 a 2.
Hrnčiar, Andrej, podpredseda NR SR (2019-02-05):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, áno, moment, moment, navrhnutý gestorský výbor pre sociálne veci, poslankyni Jane Nehézovej.
Antal, Peter, poslanec NR SR (2019-09-11):
Dajte, prosím, hlasovať o bode 111 spoločnej správy, ktorý som požiadal vyňať na osobitné hlasovanie. Odporúčanie gestorského výboru je schváliť.
Fronc, Martin, poslanec NR SR (2015-04-16):
Ďakujem pekne za faktické pripomienky. Za všetky skúsim aspoň v jednej veci reagovať. Nebudem polemizovať s vami, pán kolega Martvoň. Ja verím, že aspoň časť pléna pochopila posolstvo, ktoré som chcel povedať. Ale nedá mi, aby som vám neuviedol aspoň jeden príklad. Viete, keď vymysleli rádio, aby ste ho mohli počúvať, museli existovať dve veci. Vysielač, ktorý vysielal, a prijímač. A ja sa nemôžem už dlhodobo zbaviť pocitu, že značná časť dnešnej mladej generácie vlastní len vysielač a nevlastní prijímač. Ďakujem.
B. Bugár, podpredseda NR SR: (2005-05-25):
Bod 32 sme schválili. Nech sa páči.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 130, za 130. Konštatujem, že sme schválili vládny návrh novely zákona č. 579/2004 Z. z. o záchrannej zdravotnej službe. Ďalej prosím určeného spravodajcu z výboru pre vzdelávanie, vedu, mládež a šport poslanca Romana Marcinčina, aby uviedol hlasovanie... (reakcia z pléna), pardon, Radovana Marcinčina, aby uviedol hlasovanie v prvom čítaní o návrhu skupiny poslancov na vydanie zákona, ktorým sa dopĺňa školský zákon, je to tlač 1491, bod 70 schváleného programu. Nech sa páči, pán poslanec, máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1491.]
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 136 poslancov, za 110, proti nikto, zdržalo sa 25, nehlasoval 1 poslanec. Konštatujem, že sme návrh posunuli do tretieho čítania . Otváram rozpravu v rámci tohto čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Gál, Gábor, minister spravodlivosti SR (2019-09-12):
Ďakujem pekne, pán podpredseda. Vážené pani poslankyne, vážení páni poslanci, vláda Slovenskej republiky predkladá na rokovanie Národnej rady Slovenskej republiky návrh na vyslovenie súhlasu Národnej rady Slovenskej republiky s Protokolom č. 16 k Dohovoru o ochrane ľudských práv a základných slobôd. V krátkosti. Jedná sa o to, že Európsky súd pre ľudské práva môže podávať poradné stanoviská súdom členských štátov Rady Európy, ktoré pristúpia k tomuto dohovoru. Samotné štáty vlastne určia, že ktoré to môžu byť súdy. My sme sa dohodli na tom, že to bude u nás Najvyšší súd a Ústavný súd. V prípadoch, že ony budú prerokovať vec, tak môžu požiadať Európsky súd pre ľudské práva o stanovisko. Toto stanovisko nebude záväzné pre naše súdy ani pre Najvyšší súd, ale ani pre Ústavný súd, ale môže byť takou pomôckou. Samotní sudcovia tejto inštitúcie toto vítajú. Máme dosť veľa problémov s tým, že Európsky súd pre ľudské práva jasne v niektorých judikátoch, v niekoľkých judikátoch, v iks prípadoch už má svoju nejakú rozhodovaciu prax, ako by naše súdy na to zabudli a proste ideme absolútne contra legem do týchto rozhodnutí. Tak je to ďalšia pomôcka k tomu, aby sme zosúladili naše súdnictvo, našu judikatúru a naše výkladové právo s Európskym súdom pre ľudské práva. Podľa mňa to je veľmi dobrý inštitút, ktorý môže mať svoj veľmi pozitívny efekt aj na Slovensku. Ďakujem pekne za pozornosť.
Nicholsonová, Lucia, podpredsedníčka NR SR (2016-04-28):
Veľmi pekne ďakujem, pán poslanec Fecko. Týmto otváram rozpravu. Písomne sa do rozpravy prihlásil iba jeden pán poslanec, pán poslanec Zsolt Simon. Nech sa páči, máte slovo.
Glváč, Martin, podpredseda NR SR (2018-10-22):
Ďakujem. S faktickou poznámkou nikto. Končím možnosť prihlásiť sa. Ďalší v rozprave, pán poslanec Heger. Nech sa páči.
Valášek, Tomáš, poslanec NR SR (2020-07-09):
Ospravedlňujem sa. Stlačené omylom. Ruším. Ďakujem. (Pokračovanie aktu tajnej a verejnej voľby.)
Blcháč, Ján, poslanec NR SR (2024-10-02):
Ďakujem pekne, pán kolega Bartek, za naozaj fundovanú faktickú poznámku. Viete, ono pri tom rozhodovaní, keď išli zobrať pre rok 2023 750 mil. mestám, obciam a vyšším územným celkom, darmo sme tu argumentovali, že nech to nerobia, lebo príde nejaká zlá doba, ale ja si myslím, že to je aj preto, že nepoznajú alebo ste nepoznali v tom čase tú problematiku tých samospráv, nepoznali detaily, pretože jedna vec je, že sú nejaké peniaze na účtoch, veď samosprávy tie peniaze používajú na dofinancovanie mnohých europrojektov. Nebyť samospráv, tak čo sa tu vybuduje? Zoberte si, ako sa samosprávy pričinili o rozvoj miest a obcí. Choďte po Slovensku, ja som teraz po východnom Slovensku trošku pobehal, každá materská škola je vynovená. Aj úrady sú zateplené, kultúrne domy, niečo úžasné, a to všetko je z eurofondov a na to treba ten, na to treba projekty zaplatiť a na to treba potom to spolufinancovanie. Takže ja mnohokrát cítim aj od takých mladších kolegov, že logicky, a teraz nemám na mysli teba, lebo ty to nekritizuješ, ale niektorí iní, že nemajú tie skúsenosti, proste hovoria o niečom, do čoho celkom nevidia, a potom to vyzerá tak, že suverénny prednes je viac ako poznanie samotnej podstaty problému. Ďakujem pekne ešte raz a toľko asi k tomu vystúpeniu.
Pfundtner, Edita, poslankyňa NR SR (2016-04-27):
Vážený pán kolega Dostál, vy ste skúsený harcovník na slovenskej politickej scéne. Iste preto viete, že od roku 2010 sme sa snažili obdobnými návrhmi ten stav, ktorý v súčasnosti existuje, niekoľkokrát zmeniť. Iste viete, že toto je asi štrnásty pokus na zmenu. Žiaľ, tú zmenu nepriniesol ani rozsudok alebo rozhodnutie Ústavného súdu. Určite viete aj to, že s mojimi kolegami sme sa snažili niekoľkokrát o zmenu, žiaľ, bezúspešne. A musíte vedieť aj to, že od 1. februára 2015 nastala určitá zmena v tomto smere. Pán minister vnútra nariadením ministerstva vnútra vydali nariadenie, na základe ktorého všetci, ktorí prišli o občianstvo, môžu požiadať o prinavrátenie, o tzv. prinavrátenie, to znamená, o udelenie. Určite viete aj to, keď ste sa zaoberali touto témou, že ja niekoľkokrát osobne som interpelovala v tejto veci, položila na hodine otázok otázky, bola som na rade vlády k tejto téme,. Takže z našej strany bola neustála paľba kritiky. Takže si vyprosujem akékoľvek obvinenia voči nám, voči mojim kolegom v tomto smere. A viete čo, pán kolega? Boli sme v roku 2010 spolu v tej istej vláde a nemali sme vtedy iba silu v hlase do výšky 6,5 % a možno sme nedostatočne vplývali na našich vtedajších kolegov z klubu SaS. Konkrétne na pána Matoviča, ktorý nás zradil a potopil toto naše snaženie, ale ani na pána Viskupiča, ani na pani Jurinovú a ani na pána Fecka. Žiaľ, ani na pána Procházku. Áno, máte pravdu. Ale vám vysvetľovať teraz niečo logickými argumentmi je v tomto momente zbytočné. Vy máte pred očami len jednu vec: potopiť túto vládu, ktorá včera dostala podporu. Rozbiť vládnu koalíciu. Ja neviem, kde vy žijete, pán kolega? Ja sa snažím žiť v reálnom svete a pozerať sa na veci reálne, nie cez politický marketing, nie cez uštipačné poznámky. Rozhodne nie s úmyslom druhým škodiť... (Prerušenie vystúpenia časomerom. Potlesk.)
V. Veteška, podpredseda NR SR: (2004-09-09):
Slovo má teraz spoločný spravodajca z ústavnoprávneho výboru pán poslanec Gábor Gál. Prosím ho, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Raši, Richard, poslanec NR SR (2013-06-26):
Dobrý deň prajem, chcel by som všetky ctené dámy a ctených pánov pozvať na Deň prvej pomoci zajtra od 10.00 hodiny do 16.00 v knižnici pri kinosále na prízemí. Praktické ukážky, aby ste na dovolenke vedeli zachrániť život, pokiaľ by ste boli svedkom tohto nešťastia. Ďakujem pekne, zajtra o desiatej.
Zmajkovičová, Renáta, podpredsedníčka NR SR (2014-10-15):
Faktická poznámka jedna. Uzatváram možnosť prihlásiť sa. Pán poslanec Novotný.
Sulík, Richard, predseda NR SR (2011-06-30):
Prosím, hlasujte teraz o návrhu poslanca Vážneho, a to odložiť rokovanie do budúcej schôdze. (Hlasovanie.) Prítomných 146 poslancov, hlasovalo 68 za, 76 proti, 2 sa zdržali. Tento návrh nebol schválený.
Tomáš, Erik, poslanec NR SR (2021-10-26):
Pán predsedajúci, to, že pán Sulík vraj išiel pre svoje maturitné vysvedčenie v čase, keď reagujeme naňho faktickými poznámky, je naozaj urážkou zdravého rozumu a nemuseli by ste sa pánovi Sulíkovi takto prikláňať. Takže, pán Sulík, vy ste obyčajný zbabelec. Vy tu niekde sedíte, niečo ste povedali a bojíte sa, čo by ste si vypočuli. Je to úplne zbabelé a zachovali ste sa takisto ako včera po tripartite, kde ste zmizli ako gáfor nejakými zadnými dverami, pretože na jej tripartite ste nepredložili vôbec nič, okrem TPS-ky vôbec nič. A toto je také pre vás typické, preto vás tu dnes, pán Sulík, odvolávame. Už 20 krajín Európskej únie schválilo alebo navrhlo nejaké opatrenia. Zmrazujú sa ceny energií, vratky pre ľudí alebo zníženie DPH a Slovensko stále nič, stále nič. Dokedy majú tí ľudia, tie fabriky a tie mestá a obce čakať? Dokedy, pán Sulík? Neutekajte zbabelo a keď to neviete robiť, tak odíďte odtiaľto. Navrhli sme my za stranu HLAS zníženie DPH, Sulík povedal, že super myšlienka. Prečo s tým neprišiel doteraz? Navrhli sme, aby príspevky do jadrového fondu nemuseli byť platené. Stále sú zahrnuté v rozpočte, zase nič. Envirofond, hádka medzi Budajom a Sulíkom. To dokedy sa na toto majú ľudia pozerať? Mnohé domácnosti sú už na kolenách. Fabriky odstavujú výrobu. A mestá a obce oznamujú, že už prestali svietiť verejným osvetlením. A pán Sulík sa tu bude niekde pretŕčať po parlamente a nebude čeliť svojmu odvolávaniu. Ešte raz, pán Sulík, ak to neviete robiť, choďte od toho preč, choďte do čerta!
Gröhling, Branislav, poslanec NR SR (2019-01-29):
Zuzka, ďakujem veľmi pekne za tvoj prejav. Ja to dám najskôr tak všeobecne, že je veľmi zábavné, ako celá koalícia sa tvári, že tá práca, ktorá bola okopírovaná z päť kníh, čo je vydokladované, je normálne a že ten titul prišiel normálnym právom a zrazu hneď vláda prinesie návrh zákona, ktorý sa venuje tomuto odoberaniu titulov. Takže ako si to máme vysvetliť, lebo pre mňa je to iba také potvrdenie, že všetko je tak, ako bolo zverejnené a vy vytvárate iba nejaký dojem, že budeme riešiť, alebo vláda vytvára iba nejaký dojem, že to budeme riešiť. Ja našťastie nemám dôveru v toto a tak som nebol ani nejako sklamaný, čo sa týka toho návrhu zákona, pretože to odoberanie titulov je iba absolútne naoko a nevyrieši vôbec nič a tento zákon je absolútne bezzubý a pán predseda Národnej rady po schválení tohto zákona ani o ten titul nepríde. Takže vy sa budete iba nejakým spôsobom tváriť, že ste niečo vyriešili, ale v skutočnosti sa nezmení absolútne nič. A možno moje otázky, môžem ísť aj do rozpravy, ale položím ich aj takto, že ako ste prišli k tým piatim rokom, že prečo sú to, prečo je to akurát tých päť rokov? Prečo to nie je nejaká iná doba? To je jedna tá otázka. A druhá otázka je, prečo, keď tu máme nový zákon o kvalite vysokých škôl, dva-šesť-devinu, chystá sa akreditačná agentúra, ktorá má vyriešiť celú tú kvalitu a vy prinášate tento zákon, lebo tým nič nezachránite, len upútavate pozornosť na pána predsedu a na všetko, čo je s tým spojené a vôbec neriešite tú kvalitu vzdelávania. A toto vám vyčítala aj lektorská konferencia, že prečo ste nepočkali nejakým spôsobom a reálne ho nepripravili, ale takýmto rýchlym spôsobom ste ho priniesli do Národnej rady. Ďakujem.
Blanár, Juraj, podpredseda NR SR (2023-05-18):
Pán poslanec Svrček s faktickou poznámkou.
Podmanický, Ján, poslanec NR SR (2021-09-22):
Ďakujem za slovo. Pán podpredseda, nie je nás tu veľa, takže všetci sme dobre počuli, ako počas predchádzajúceho vystúpenia sústavne vykrikoval, vyrušoval rozprávajúcich poslancov pán poslanec Pročko. Ja vás chcem poprosiť, aby ste si s ním urobili poriadok, lebo všetci sme tu normálne diskutovali, normálne sme vystupovali, nepoužívame vulgarizmy, nepoužívame žiadne primitívne rečové nástroje a vyslovene nás tento náš kolega vyrušuje. Tak si, prosím vás, urobte s ním poriadok. Už keď nie ako podpredseda parlamentu, ktorý vedie schôdzu, tak aspoň ako podpredseda OĽANO, lebo je to váš poslanec.